**H O T Ă R Â R E A Nr. 82**

**din 20 iulie 2016**

**privind aprobarea îndreptării erorii materiale din Hotărârea Consiliului Local al Municipiului Dej Nr. 48 din 28 aprilie 2016 privind aprobarea prelungirii Contractului de concesiune Nr. 7/10618 din 2 mai 2006 pentru terenul cu destinația ”Extindere la parterul blocului”**

**Consiliul local al Municipiului Dej,** întrunit în ședința ordinară din data de 20 iulie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 14.225 din data de 13 iunie 2016, al Serviciului de Urbanism şi Amenajarea Teritoriului prin care se propune **îndreptarea erorii materiale din Hotărârea Consiliului Local al Municipiului Dej Nr. 48 din 28 aprilie 2016 privind aprobarea prelungirii Contractului de concesiune Nr. 7/10618 din 2 mai 2006 pentru terenul cu destinația ”Extindere la parterul blocului.”**

Beneficiarul Contractului de concesiune este **domnul SALACI ALEXANDRU**, cu domiciliul în Municipiul Dej, Strada Marășești, Nr. 24, Bl. C 70, Ap. 61, proiect avizat în ședința de lucru a Comisiei juridică din data de 20 iulie 2016;

În temeiul art. 36’, alin. (3) lit. b), art. 45, alin. (1) și art. 115, lit. b) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1.** **Aprobă** îndreptarea erorii materiale cuprinse în Hotărârea Consiliului Local Nr. 48 din 28 aprilie 2016, și anume a Art. 1, care va avea următorul conținut :

”Se aprobă prelungirea pentru o perioadă de **5 ani** a Contractului de concesiune Nr. 7/10618 din 2 mai 2006, pentru terenul pe care este edificată extinderea la parterul blocului – Spațiu comercial, situat în Municipiul Dej, Strada 1 Mai, Nr. 29, Bl. C 70, Ap. 61, în suprafață de **60 m.p.** (conform Documentației cadastrale întocmită de topograf autorizat ing. Pop Ramona Camelia), înscris în C.F. Dej Nr. 19399/N cu Nr. topo 1302.

Beneficiarul Contractului de concesiune Nr. 7/10618 din 2 mai 2006 este **domnul SALACI ALEXANDRU.”**

**Art. 2**. Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului din cadrul Direcţiei Tehnice şi Serviciul Taxe şi impozite din cadrul Direcţiei Economice a Primăriei Municipiului Dej.

**Preşedinte de şedinţă,**

**Giurgiu Gheorghe**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 17**

**Nr. voturi împotrivă -**

**Abţineri -**  **Contrasemnează**

**Secretar, Jr. Pop Cristina**